Diari Oficial de la Generalitat Valenciana


Sumari del DOGV 3024, del 30-06-1997 (1997/8664)

ORDRE de 6 de juny de 1997, de la Conselleria d'Agricultura, Pesca i Alimentació, per la qual s'anul·la la segona convocatòria de 1997 de les ajudes amb finalitat estructural en el sector de la pesca i l'aqüicultura.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3024

Data del DOGV
:   30-06-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/8664


Data del document
:   06-06-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 6 de juny de 1997, de la Conselleria d'Agricultura, Pesca i Alimentació, per la qual s'anul·la la segona convocatòria de 1997 de les ajudes amb finalitat estructural en el sector de la pesca i l'aqüicultura.  
L'Ordre de 21 de juny de 1995, de la Conselleria d'Agricultura, Pesca i Alimentació (DOGV núm. 2.543), estableix normes d'ordenació i ajudes amb finalitat estructural en el sector de la pesca i l'aqüicultura, i l'Ordre de 28 de febrer de 1997, de la Conselleria d'Agricultura, Pesca i Alimentació (DOGV núm. 2.950), fixa els imports globals màxims en aquesta línia.  
Una vegada presentades i revisades les sol·licituds d'ajuda corresponents a la primera convocatòria de 1997, de l'Ordre de 21 de juny de 1995, s'ha superat àmpliament l'import global màxim que estableix l'Ordre de 28 de febrer de 1997. Per això, vista la proposta del director general d'Indústria, Cooperativisme, Pesca i Relacions Agràries, en l'exercici de les funcions que tinc atribuïdes,  
ORDENE  
Article primer  
Per al present exercici 1997 es deixa sense efecte la segona convocatòria anual de les ajudes amb finalitat estructural en el sector de la pesca i l'aqüicultura, establides per mitjà de l'Ordre de 21 de juny de 1995, de la Conselleria d'Agricultura, Pesca i Alimentació, atès que s'ha cobert l'import dels fons que s'hi destinaven, fet públic a través de l'Ordre de 28 de febrer de 1997, de la Conselleria d'Agricultura, Pesca i Alimentació.  
Article segon  
Les sol·licituds de les ajudes a què fa referència aquesta ordre, corresponents a la primera convocatòria de 1997, que hagen estat resoltes en sentit denegatori sobre la base de la insuficiència de la dotació pressupostària anual, podran incorporar-se a la primera convocatòria de 1998, amb la petició prèvia de l'interessat i amb l'aportació del nou programa d'execució de les inversions, sense perjudici de l'actualització, quan escaiga, de les dades de l'expedient originari.  
Article tercer  
Les sol·licituds d'ajudes presentades amb posterioritat al 28 de febrer de 1997, a l'acabament de la primera convocatòria d'enguany, s'incorporaran automàticament a la primera convocatòria de 1998.  
Article quart  
El que es disposa en els dos articles anteriors queda condicionat a la inclusió, en els pressupostos de la Generalitat Valenciana per a 1998, de la dotació corresponent que finance, en aquest exercici, les ajudes establides en l'Ordre de 21 de juny de 1995, de la Conselleria d'Agricultura, Pesca i Alimentació.  
DISPOSICIÓ FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 6 de juny de 1997  
La consellera d'Agricultura, Pesca i Alimentació,  
MARIA ÀNGELS RAMON-LLIN I MARTÍNEZ